kardosdrur/scandi-wiki huggingface dataset:
Ingvorstrup

Ingvorstrup Hovedgård er en hovedgård i Vejlby Sogn, Norddjurs Kommune.

Ingvorstrup skal være anlagt og have navn efter Ingvor Beske. Den tilhørte 1441 og 1446 Ove Henriksen, væbner, vist nok af slægten Lunov, 1486 hans søn Laurids Ovesen. Den bekendte latinske digter og professor Rasmus Glad (Erasmus Lætus) er født på Ingvorstrup 1526, søn af herredsskriver Mikkel Ingvorsen, der boede på Ingvorstrup. 

Senere ejedes gården af Mogens Lykke († ugift 1620) og hans fader Christoffer Lykke. 1662 var Ingvorstrup en bondegaard på 19 Td. Htk., der tilhørte fru Ide Lunge, men 1688 solgte fru Margrethe Krabbe, salig Erik Rosenkrantz’s, den til Rasmus Pedersen i Skjærvad mølle, som 1695 skødede den (13 Td. Htk.) for 2.000 sletdaler i danske kroner til renteskriver Søren Rasmussen. Peder Lauridsen Begtrup, der ejede Ingvorstrup 1713, solgte den 1718 for 2.000 rd. Kr. og 600 rdl. i 8-skillingsstykker til hr. Palle Krag og fru Hille Trolle på Katholm, der 1720 afhændede den til løjtnant Jokum Fr. Bille († 1722 „hastig paa sin Seng“). Hans enke Frederikke Am. ægtede 1723 Sr. Mathias Jessen, der 1724 solgte Ingvorstrup med gods, i alt 92 td. htk., for 4.419 rd. til Jochum Lihme, der før 1733 afstod den til sin moder fru Anna Fisker, † 1735. 

På auktion efter Anna Fisker blev den 1737 købt af Isak Hansen Gøe, købmand i Ebeltoft, og Anders Haslund for 2.260 rd. således, at sidstnævnte købte godset (79), men Gøe gården (12 td. Htk.), men i 1738 solgte denne også gården til Haslund († 1760), der arvedes af sønnen Jens Severin Haslund († 1772), af hvis dødsbo forpagter Vilhelm Fr. Fahrenhorst fra Ølstedgård 1773 på auktion købte Ingvorstrup (12, med gods i alt 111 td. Htk.) for 4.700 rd.; 1776 solgte han gården for 8.400 rd. til Poul Behr, der 1780 afhændede den (22, godset 41 td. Htk.) for 4.100 rd. til kammerjunker M. P. O. Rosenørn på Katholm. 

Siden ejedes Ingvorstrup af Knud Høyer til Fævejle 1793-98, Otto Mønsted 1799-1804, M. Secher (senere til Trudsholm) 1805-7, Ole Secher (senere til Hjortshøjlund) 1808, Kammerr. O. Esmarch 1808, Kmjkr. Adeler (senere til Høgholm) 1811, Chr. Rosenørn 1812-17, Lorentz Petersen 1818-26, P. Kjær, Niels Jørgensen, Jens Hansen Mosegaard, J. V. R. Møller, Gustav Secher og fra 1897 af P. N. og F. G. Secher.  

Hovedbygningen er opført 1872 i villastil.

Eksterne henvisninger 
J.P. Trap: Danmark, 3. udgave, bind 4 (Hjørring, Thisted, Aalborg, Viborg og Randers amter), s. 979
 Hjemmeside med billede

Herregårde i Randers Amt
Herregårde i Norddjurs Kommune
Efraín Ríos Montt

José Efraín Ríos Montt (født den 16. juni 1926, død 1. april 2018) var en guatemalansk general, de facto præsident og diktator, som i 2013 blev dømt for folkedrab og forbrydelser mod menneskeheden.

Den 7. marts 1982 vandt general Ángel Aníbal Guevara det guatemalanske præsidentvalg. Den 23. marts 1982 tog Ríos Montt magten i et statskup sammen med flere andre højtstående generaler i den guatemalanske hær. Dette statskup blev i det stille støttet af det amerikanske CIA. En militær junta blev oprettet med Rios Montt som leder og statsoverhoved.

Noget af det første juntaen gjorde, var at erklære grundloven ugyldig og afsætte den lovgivende forsamling, oprette flere hemmelige domstole og føre en aggressiv kampagne mod politiske dissidenter og modstandere af regimet. Kampagnen medførte kidnapninger, tortur og drab, som aldrig blev efterforsket.

Imidlertid blev Ríos Montt væltet af sin forsvarsminister, Óscar Humberto Mejía Victores, i et andet statskup den 8. august 1983. 

I 2003 stillede han uden held op til præsidentvalget som kandidat for Guatemalas Republikanske Front (FRG). 

I 2007 vendte Ríos Montt tilbage til et offentligt embede som medlem af Kongressen og fik anklagemyndighedens immunitet, også i et par langvarige retssager mod ham om krigsforbrydelser. En række af hans tidligere ministre og rådgivere fik ligeledes immunitet. Ríos Montts immunitet sluttede den 14. januar 2012, da hans embedsperiode løb ud. Den 26. januar 2012 mødte Ríos Montt op i retten i Guatemala og blev formelt tiltalt for folkedrab og forbrydelser mod menneskeheden.

Retssager

I Spanien 
I 1999 præsenterede den guatemalanske Nobels fredspris-prismodtager Rigoberta Menchú en række af forbrydelser som tortur, folkemord, ulovlig tilbageholdelse og statsstøttet terrorisme begået af Ríos Montt og fire andre pensionerede guatemalanske generaler, to af dem tidligere præsidenter. Tre andre civile, der var embedsmand i 1978 og 1982, blev også tiltalt. 

I september 2005 fastslog Spaniens forfatningsdomstol, at spanske domstole kunne prøve disse personer for anklager om forbrydelser mod menneskeheden, selv om ofrene ikke var af spansk oprindelse. I juni 2006 rejste den spansk dommer Santiago Pedraz til Guatemala for at afhøre Ríos Montt og de andre som er tiltalt i sagen. Men mindst 15 klager indgivet af forsvarsadvokater forhindrede Pedraz i at udføre disse undersøgelser.

Den 7. juli [år?] udstedte Pedraz en international arrestordre mod Efraín Ríos Montt og de tidligere præsidenter Óscar Humberto Mejía Victores og Romeo Lucas García (sidstnævnte døde i maj 2006 i Venezuela). En arrestordre blev også udstedt imod de pensionerede generaler Benedicto Lucas García og Aníbal Guevara. Tidligere indenrigsminister Donaldo Álvarez Ruiz og ex-politichefer German Chupina Barahona og Pedro García Arredondo var også på de internationale arrestordrer. Ríos Montt indrømmede i juli 2006 på en pressekonference, at der var begået visse "udskejelser" af hæren under hans styre, men han benægtede ihærdigt sin skyld i disse.

Referencer 

Diktatorer
Guatemalas præsidenter
Politikere fra Guatemala
Tisaren

Tisaren er en sø i Hallsbergs og Askersunds kommuner, i landskabet Närke i Örebro län i  det centrale Sverige. Søen, der ligger 99 meter over havet, er omkring 10 kilometer lang og  3,5 kilometer bred, og har et areal på 13,3 kvadratkilometer. Søens største dybde er ca. 20 meter ved den sydlige bred, men middeldybden ligger på ca 6,9 meter.

Der er godt fiskeri af bl.a. gedde, aborre og sandart; Der kræves fiskekort for at fiske i søen. I Tisaren er der flere badepladser, bl.a. ved Tisarstrands camping ved søens nordøstlige del og ved Talludens sommergård i sydvest. Ved søens østende ligger byen  Åsbro, men Hallsberg og Askersund ligger også i nærheden.

Kilder 

Närke
Askersunds kommun
Hallsbergs kommun
Ugglan
David Burtka

David Burtka (2. april 1975 i Dearborn, Michigan) er en amerikansk skuespiller og kok.

Karriere 
Han trænede skuespil på Plymouth-Salem High School. Han startede sin karriere i 1999. Han debuterede på Broadway med skuespillet Gypsy. Han var første gang på fjernsyn på tv-serien The West Wing 2002. Efter det var han gæstestjerne på Crossing Jordan. Derefter var han med i tv-serien How I Met Your Mother, hvor han spillede en af hovedpersonernes ekskæreste. Det var også på settet til How I Met Your Mother, Burtka mødte sin nuværende partner Neil Patrick Harris.

I 2009 satte Burtka skuespil-karrieren på pause. Han ville være kok. I sommeren 2009 dimitterede han fra Le Cordon Bleu College of Culinary Arts Pasadena og efter det startede han et catering firma, som hedder Gourmet M.D.

Privatliv 

I september 2007 ved Emmy Awards 2007 annoncerede de begge, at de var kærester. De annoncerede deres forlovelse i 2011. I 4. august 2010 annoncerede Neil Patrick Harris at ham og Burtka ventede tvillinger via en rugemor. Tvillingerne blev født den 12. oktober 2010. De blev navngivet Gideon Scott, en dreng, og Harper Grace, en pige.

Skuespil

Referencer

Eksterne henvisninger 

 
 

Tv-skuespillere fra USA
Skuespillere fra Michigan
Fægtning under sommer-OL 2012 – Hold med fleuret (herrer)

Holdkonkurrencen i fleuret for mænd under Sommer-OL 2012 fandt sted den 5. august på ExCeL Arena.

Finaler 

Hold med fleuret (herrer)
Noah (album)

Noah er det selvbetitlede debutalbum af den danske popduo Noah. Det udkom den 20. maj 2013 på Copenhagen Records og Universal Music. Albummet indeholder hitsinglerne "Alt er forbi", "Over byen", og "Det' okay", der alle har modtaget mindst platin for streaming. Noah debuterede på andenpladsen af album-hitlisten, med 1503 solgte eksemplarer i den første uge.

Albummet modtog i april 2017 guld for 20.000 solgte eksemplarer.

Spor 
Alle sange er komponeret af Lasse Dyrholm og Troels Gustavsen.

Medvirkende 
Lasse Dyrholm – lyrik, komponist, vokal, instrumenter, producer
Troels Gustavsen – lyrik, komponist, vokal, instrumenter, producer
Andreas Lund – guitar (spor 1, 4, 5, 6, 9, 10)
Casper Lindstad – lyrik (spor 2, 3, 5, 7, 9, 10)
Peter Buch – bas (spor 10)
Rune Sandfeld – saxofon (spor 10)
Mads Nilsson – mix
Jan Eliasson – mastering

Hitlister

Ugentelige hitlister

Årslister

Certificeringer

Kilder 

Popalbum fra Danmark
Debutalbum fra Danmark
Debutalbum fra 2013
Lebogang Phiri

Lebogang Phiri (født 9. november 1994) er en professionel sydafrikansk fodboldspiller, der spiller for Çaykur Rizespor i den tyrkiske Süper Lig. Han spiller primært på midtbanen som defensiv midtbanespiller.

Karriere

Brøndby IF 
Phiri ankom i februar 2013 til Brøndby IF fra den sydafrikanske samarbejdsklub Bidvest Wits. Han skrev under på en 18-måneder lang lejeaftale.

Han fik sin førsteholdsdebut den 29. april 2013 i en udekamp mod Odense Boldklub. Han scorede sit første mål for klubben den 16. maj 2013. Hans andet mål sikrede, at Brøndby IF ikke rykkede ned efter sæsonen 2012-13, da han scorede det afgørende mål i sidste runde mod AC Horsens.

Lebogang Phiri skrev den 28. juni 2013 under på en fireårig kontrakt, der holdt ham i klubben frem til sommeren 2017.

En Avant Guingamp 
Den 30. maj 2017 blev det offentliggjort, at Phiri skifter til EA Guingamp som spiller i den franske Ligue 1. Brøndby IF havde i længere tid forsøgt at forhandle en ny kontrakt på plads med ham, da hans kontrakt udløber i slutningen af juni 2017, men det lykkedes dem ikke at blive enige. Kontrakten med EA Guingamp gælder til sommeren 2021.

Referencer

Eksterne henvisninger 

Fodboldspillere fra Sydafrika
Fodboldspillere fra Brøndby IF
Fodboldspillere fra Bidvest Wits F.C.
Fodboldspillere fra En Avant Guingamp
Storforsen

Storforsen er et strømfald med vandfald i Piteälven ved landsbyen Bredsel i Älvsbyns kommune i det nordligste Sverige. Med dets gennemsnitlige vandgennemstrømning på 250 m3/sek og en faldhøjde på 60 meter, udgør Storforsen en af de største strømfald i Europa. Den er Europas største utæmmede strømfald, hvor hele dens sammenlagte længde, fra start til slut, er på fem kilometer, med en total faldhøjde på 82 meter. Nedenfor Storforsen tilslutter Piteälvens største biflod, Varjisån, sig.

Storforsen fryser aldrig på trods af temperaturer på omkring minus 40 grader celsius om vinteren. Det mindst målte gennemstrømning nogensinde er 24.000 liter vand i sekundet. Omkring midsommer er vandstanden højest og opnår en vandgennemstrømning på cirka 870 m3/s. Ved den ekstreme oversvømmelse i 1995 var vandgennemstrømningen på 1.200 m3/s. Den 12. maj 2008 var vandgennemstrømningen på 729 m3/s og vandspejlet lå 2½ meter under brofaget på broen over Piteälven i Älvsbyn; 1995 var vandspejlet på et tidspunkt kun 23 centimeter under brofaget.

Eksterne henvisninger 

 Storforsen, på Älvsbyns kommunes hjemmeside  

Vandfald i Sverige
Norrbottens län
Rex Brown

Rex Brown (født 27. juli 1964) er en amerikansk bassist. Han er nuværende bassist i bandet Kill Devil Hill. Brown har tidligere været medlem af bandet Down, men han er mest kendt for at være basist i groove metal-bandet Pantera.

Bassister fra USA
David Ackland Tanner

David Ackland Tanner (født 17. november 1955) er en dansk-skotsk kemiker og professor i organisk kemi ved Institut for Kemi på Danmarks Tekniske Universitet fra 1995.

Han er født i Inverness, Skotland i 1955 og læste kemi på Edinburgh Universitet, hvor han blev bachelor i 1977 med Summa cum laude. Han fik en Ph.D. i 1981 på Göteborgs Universitet og var efterfølgende postdoc på University of Pennsylvania fra 1981-1983. Siden blev han ansat på Chalmers tekniska högskola, hvor han arbejde 1983-1988, hvorefter han blev ansat på Uppsala Universitet indtil 1995, hvor han blev professor på DTU.

Han arbejder især med organisk syntese og metalorganisk kemi. Han har været ekstern rådgiver for Nobelkomitéen to gange og var formand for sektionen for organisk kemi i Kemisk Forening fra 2003 til 2007.
Han sidder i bedømmelsesudvalget for scholarships fra Carlsbergs Mindelegat for Brygger J. C. Jacobsen.

Publikationer 
 Tanner, David Ackland ; Ascic, Erhad (2014) Intramolecular and Transannular Diels-Alder Reactions. (bidrag: s. 477-517) Elsevier Science.

Referencer 

Kemikere fra Danmark
Kemikere fra Storbritannien
Professorer fra Danmarks Tekniske Universitet
Ansatte ved Chalmers tekniska högskola
Ansatte ved Uppsala Universitet
Fægtning under sommer-OL 2012 – Hold med fleuret (damer)

Holdkonkurrencen i fleuret for kvinder under Sommer-OL 2012 fandt sted den 2. august på ExCeL Arena.

Finaler 

Hold med fleuret (damer)
Kvindesport under OL
Park Tae-Hwan

Park Tae-hwan (født 27. september 1989) er en sydkoreansk svømmer.  Han repræsenterede Sydkorea under Sommer-OL 2012 i London, hvor han vandt to sølvmedaljer.  Ved legene i Beijing vandt han en guld og en sølvmedalje. Han blev ramt af en steroid-skandale, der blev bekræftet af anklagere den 27. januar 2015. Han blev testet positiv i en dopingtest, fordi han tog Nebido, et relativt nyt anabolsk steroid. Det skete før Asian Games 2014, at han blev testet positiv for testosteron, hvorefter han blevet bandet i 18 måneder fra at deltage i svømmekonkurrencer. Den koreanske olympiske komite har besluttet, at han ikke kommer til at deltage ved OL 2016 i Rio, da hans straf i form af udelukkelse fra at deltage i svømmekonkurrencer blev forlænget med yderligere tre år. Park Tae-Hwan er den eneste koreaner i historien, der har vundet medalje ved OL i svømning, det gjorde han i 2008 og 2012. Hans ban udløber den 2. marts 2019.

Referencer

Eksterne henvisninger 

Svømmere fra Sydkorea
Personer fra Seoul 
Olympiske medaljevindere i svømning 
Medaljevindere fra Sydkorea ved sommer-OL 2012
Olympiske mestre fra Sydkorea
Dopingsager i konkurrencesvømning
Olympiske svømmere fra Sydkorea
Trentino Volley

Trentino Volley er en italiensk volleybalklub fra Trento. Klubben er grundlagt i 23. maj 2000 og førsteholdet for herrer spiller i den højeste italienske række (Serie A1). Klubben har vundet CEV Champions League 3 gange og Verdensmesterskabet for klubhold 4 gange.

Titler
 Italiensk mester: 2007/2008, 2010/2011, 2012/2013, 2014/2015
 Pokalmester: 2009/2010, 2011/2012, 2012/2013
 Italienske Super Cup: 2011, 2013
 CEV Champions League: 2008/2009, 2009/2010, 2010/2011
 Verdensmesterskabet for klubhold: 2009, 2010, 2011, 2012

Eksterne henvisninger 

 Officielt website for Trentino Volley (italiensk)

Volleyballklubber i Italien
Trento
Lorne Michaels

Lorne Michael Lipowitz, (født 17. november 1944 i Toronto i Canada), er en TV-producent og manuskriptforfatter. 

Michaels har skrevet en række tv-serier under i slutningen af 1960'erne og i begyndelsen af 1970'erne, men er mest kendt for sin medvirken i i det amerikanske tv-program Saturday Night Live, hvor han har været producent og manuskripforfatter i to perioder, 1975-1980 og igen fra 1985 og frem til i dag (2018). 

I 1979 etablerede Michaels produktionsselskabet Broadway Video som  blandt andet har produceret Kids in the Hall

Siden 1993 har han endvidere produceret NBC's Late Night with Conan O'Brien.

Udvalgt filmografi 
 Saturday Night Live, (1975-1980, 1985-i dag) (producent og manuskripforfatter)
 The Beach Boys: It's OK (1976) (TV) (executive producer) 
 The Paul Simon Special (1977) (TV) (producer) 
 Things We Did Last Summer (1978) (TV movie) (producer) 
 The Rutles: All You Need Is Cash, (1978) (TV) (executive producer) 
 Gilda Live, (1980) (producent) 
 Steve Martin's Best Show Ever (1981) (TV) (producer) 
 Simon and Garfunkel: The Concert in Central Park (1982) (TV dokumentar) (executive producer) 
 The New Show, (1984) TV-serie (producent)
 Three Amigos!, (1986) (producent)
 The Kids in the Hall, (1989) TV-serie (executive producer) 
 Wayne's World, (1992) (producent) 
 Coneheads, (1993) (producent) 
 Late Night with Conan O'Brien, (1993-) TV-serie (executive producer) 
 Wayne's World 2, (1993) (producent) 
 Lassie, (1994) (producent) 
 Tommy Boy, (1995) (producent) 
 Black Sheep, (1996) (producent) 
 Kids in the Hall: Brain Candy, (1996) (producent)
 A Night at the Roxbury, (1998) (producent) 
 Rutles 2: Can't Buy Me Lunch, (2002) (TV) (executive producer)
 30 Rock (executive producer)
 Late Night with Jimmy Fallon (executive producer)
 Portlandia'' (executive producer)

Eksterne henvisninger 

 
 
 NBC's præsentation af Lorne Michaels 

Manuskriptforfattere fra Canada
Filmproducere fra Canada
Jøder fra Canada
Konventionsdaler

En konventionsdaler (tysk: Konventionstaler) var en sølvmønt anvendt i Det Tysk-Romerske Rige. Den indeholdt 1/10 mark sølv (cirka 23,39 gram).

Konventionsdaleren blev indført i de østrigske lande den 7. november 1750 som afløser for rigsdaleren. Den 20. september 1753 indførtes den tilmed i Den Bayerske Rigskreds. Efterhånden bredte den sig til Sydtyskland og Sachsen. Den sidste tyske konventionsdaler blev slået i 1838. I Østrig fortsatte prægningen af konventionsdaleren frem til 1856.

Værdien af en konventionsdaler var 32 Groschen (12 Pfennig), hvorimod værdien af en rigsdaler var 24 Groschen. Konventionsdaleren svarede derfor til 4/3 værdien af en rigsdaler.

Mønter fra Tyskland
Mønter fra Østrig
Chamela

Chamela er en lille by i staten Jalisco, på Mexicos vestkyst. Byen Chamela ligger på den sydlige ende af en bugt kaldet Bahía de Chamela eller "Chamela Bay". San Mateo og Punta Perula er de to andre byer langs bugten. Byen ligger i nærheden af den bedre kendte ferieby Careyes og kystområdet Costa Careyes.

Chamela var en havn i den spanske kolonitid, som ofte besøges af galeoner. Også kendt som  Island Bay blev Chamelas øer erklæret for et beskyttet naturområde af den mexicanske regering den 9. april 2001. Det er for det meste et uudviklet turistmål, selv om flere virksomheder har annonceret planer om at udvikle feriesteder på bugten.

Et projekt for at udvikle en lystbådehavn på bugtens nordligste punkt (Punta Perula) er blevet erstattet af Roberto Hernández Ramírezs plan om at udvikle en marina i Careyes i stedet.

Referencer 

Bugter i Stillehavet
Mexicos geografi
Byer i Mexico
Lange Nacht der Museen

Lange Nacht der Museen (museernes lange nat) er en fællesaktion bestående af flere museer og kulturinstitutioner i et geografisk afgrænset område, som i fællesskab holder åbent til ud på natten, og som markedsføres i fællesskab, for at gøre nye grupper af besøgende opmærksom på kulturelle institutioner.

Lange Nacht der Museen fandt første gang sted i januar 1997 i Berlin. Siden da er antallet af museer, udstillinger og kunstprojekter der deltager i byen steget fra 12 til 125. Et fælles entrékort giver ikke kun adgang til alle deltagende institutioner, men muliggør også den offentlige transport til og mellem disse.

I 2007 blev den med tiden grænseoversskridende aktion støttet af Europarådet. Derfor havde mere end 2.000 museer i 39 lande åbent en lørdag aften den 19. maj 2007. Alene i Europa deltog byerne Baku, Bruxelles, London, Paris, Strasbourg, Zagreb, Bratislava, Barcelona, Madrid, Lissabon, Beograd, Tallinn, Budapest, Venedig, Lugano, Vilnius, Krakow, Warszawa og Bukarest.

Se også 
 Kulturnat

Kildehenvisninger

Eksterne henvisninger 

Museer
Lasse Sjørslev

Lasse Sjørslev (født 8. februar 1974 i Næstved) er en dansk journalist, der arbejder på TV 2, og han har været med til at starte TV2 News i 2006.

Uddannelse  
Han har afsluttet journalistuddannelsen med en specialeafhandling om enkeltsagen i politisk journalistik - en analyse af den journalistiske selvforståelse, som han lavede sammen med Martin Aagaard Jensen ved Roskilde Universitet.

Virke 
Lasse Sjørslev blev uddannet journalist i 2002 fra Berlingske Tidende, og var siden ansat som nyhedsjournalist på TV 2/Lorry (2004-2006)

Sjørslev var med til at starte TV2 News den 1. december 2006 - først som reporter og livereporter. Senere blev han politisk journalist på Christiansborg fra 2007-2012.

Han blev i 2012 nyhedsvært for TV2 News, blandt andet på Morgenfladen sammen med kollegaen Janni Pedersen.

Siden 2018 har han været på 19-Nyhedene på TV2. Han vandt TV Prisen i kategorien “Årets Vært” i 2018. Derudover er han vært på det politiske magasin Besserwisserne på TV2 News.

Privat 
Lasse bor med sine to børn på Frederiksberg. Han dannede par med Natasja Crone fra 2009-2016.

Sidst i februar 2019 blev det offentligt, at Lasse Sjørslev var blevet kærester med den 16 år yngre studievært Josefine Høgh. 28. december 2019 blev de gift i Sankt Laurentii Kirke i Kerteminde, med efterfølgende fest på det nærtliggende Lundsgaard Gods.. I 2021 fødte Josefine, parrets første fællesbarn, Molly.

Kilder

Eksterne henvisninger 

Ansatte ved TV 2
Journalister fra Danmark
Personer fra Næstved
Call of Duty: Black Ops: Declassified

Call of Duty: Black Ops Declassified er et videospil til PlayStation Vita. Spillet blev annonceret i juni 2012 på Sonys Electronic Entertainment Expo. Det er udelukkende udviklet til PlayStation Vita og blev frigivet den 13 november 2012.

Spillet giver spillerne mulighed for både single player, multiplayer og hostile modes og finder sted imellem Call of Duty: Black Ops og fortsættelen Black Ops II

Computerspil fra 2012
Black Ops: Declassified
Lustig

Lustig, Lusztig, Lustyk, Lustik, Lustick:
 Arnošt Lustig (1926, Prag - 2011, Prag)
 Branko Lustig (1932-2019)
 (Carl) Mikael Lustig (* 1986, Umeå), en svensk fodboldspiller
 Victor Lustig (1890, Bøhmen – 1947, Springfield)
 William Lustig (* 1955, Bronx)

Lusztig 
 George Lusztig

Efternavne
Otto Erich Deutsch

Otto Erich Deutsch (født 5. september 1883 i Wien, død 23. november 1967 sammesteds) var en østrigsk musikforsker. Han er bedst kendt for udarbejdelsen af det første komplette katalog over den østrigske komponist Franz Schuberts værker; det blev udgivet på engelsk første gang 1951. I 1978 udkom en revideret udgave på tysk. Schuberts værker identificeres ud fra D-numrene i dette katalog.

Biografi og værk 
Efter at have studeret kunsthistorie og litteraturhistorie i Wien arbejdede Deutsch som lærer ved den kunstvidenskabelige institution ved Wien Universitet og som bibliotekar ved Anthony van Hobokens arkiv.

På grund af sin jødiske afstamning levede Deutsch i eksil i Cambridge, England fra 1938 til 1951. Derpå vendte han hjem til Wien.

Deutsch skrev mange artikler om Schubert og Mozart og udarbejdede også biografier om Schubert, Mozart og Händel.

Se også 
Værker af Franz Schubert (D 1 – D 500)
Værker af Franz Schubert (D 501 – D 998)

Eksterne henvisninger 
 

Musikforskere fra Østrig
Personer fra Wien
Jøder fra Østrig
Želiezovce

Želiezovce (tysk: Zelis, ungarsk: Zselíz, før 1895 Zeliz, tidligere også Zeléz) er en by i Slovakiet.

Frem til 1918 hørte byen under Kongeriget Ungarn, hvorpå den blev indlemmet i det nydannede Tjekkoslovakiet. Ved den Første Wienske Voldgiftskendelse i 1938 blev byen atter indlemmet i Ungarn, men kom 1945 tilbage til Tjekkoslovakiet. Siden 1. januar 1993 har byen hørt til Slovakiet.

Bydele 
 Jarok
 Karolína
 Mikula (etableret 1967)
 Rozina
 Svodov (etableret 1976)
 Veľký Dvor
 Želiezovce

Venskabsbyer 
  Miercurea-Ciuc, Rumænien

Byer i Slovakiet
Hostrup Huse

Hostrup Huse er en bydel, et autoriseret stednavn i Hobro beliggende umiddelbart nord for byens centrum. Hostrup Huse, var i begyndelsen af 1900-tallet en konkurrent til Hobro, men i 1921 voksede den sammen med Hobro. 

Hostrup Huse opstod ved anlæggelsen af Hobro Station i 1869, der blev placeret 1,5 km fra Hobro. Bebyggelsen var i mange år frem til sammenlægningen med Hobro en selvstændig stationsby.

Kilder 

Bydele i Hobro
Sottern

Sottern er med 28 km²  den næststørste sø i det svenske landskap Närke. Sottern, der gennemløbes af Nyköpingsån,  ligger  i Örebro- og  Hallsbergs kommuner  i en højde af 72 meter over havet. Sottern er den største af de søer som kun ligger i Närke.

Närke

Hallsbergs kommun

Örebro kommun
Søer i Sverige